EkBass/fiwiki-20250220-pages-articles huggingface dataset:
Jacob Christian Schäffer

Jacob Christian Schäffer (30. toukokuuta 1718 Querfurt, Saksa – 5. tammikuuta 1790) oli saksalainen biologi. Hän tutki kasveja, sieniä, hyönteisiä ja lintuja. Schäffer opiskeli teologiaa Martin-Luther-Universität Halle- Wittenbergissä vuosina 1736–1738. Hän tutki ensimmäisenä vesikirppuja (Daphnia) ja yritti ymmärtää niiden anatomisten piirteiden merkitystä.Jacob Christian Schäffer FRS, a versatile eighteenth-century naturalist, and his remarkable pioneering researches on microscopic crustaceans Royal Society Vuonna 1759 Schäffer julkaisi käsikirjan kasveista ja niiden käytöstä rohtoina. Vuosina 1762–1764 hän julkaisi neljä runsaasti kuvitettua kirjaa sienistä. Hän julkaisi kuvateoksia myös linnuista ja hyönteisistä, ja teki ehdotuksia niiden luokittelusta.Jacob Christian Schaeffer (1718 - 1790) Mushroom, the journal for all seasons Schäffer sai filosofian tohtorin arvon vuonna 1760. Hän keräsi oman luonnontieteellisen kokoelmansa, ja laittoi sen julkisesti näytteille. Hän oli kirjeenvaihdossa Linnén ja Réaumurin kanssa. Sienten tai kasvien tieteellisen nimen jälkeen käytettävä määrittäjän lyhenne Schaeff. tarkoittaa Schäfferiä. == Toiminta tekniikan alalla == Luonnontiede ei ollut ainoa Schäfferia kiinnostava aihe. Hän teki kokeita sähköllä, väreillä ja optiikassa. Hän on säilynyt tunnettuna prismojen ja linssien tekijänä. Hän keksi varhaisen pesukoneen, jonka suunnitelman hän julkaisi 1767: Die bequeme und höchstvortheilhafte Waschmaschine.Die bequeme und höchstvortheilhafte Waschmaschine Deutsches Museum Hänen muihin keksintöihinsä sisältyi muun muassa saha ja uuni. Paperiteollisuus kiinnosti häntä myös vuodesta 1765 vuoteen 1771, minkä vaiheen havainnot ja kokeiden tulokset julkaistiin otsikolla: Versuche und Muster, ohne alle Lumpen oder doch put einem geringen Zusatze derselben, Papier zu machen."The Most Interesting and Rarest Work" on Papermaking (January 30, 1765 – 1771) History of Information Siinä kuvataan erityisesti paperin valmistusta erilaisista kasveista, kuten haapa, lehtisammal ja humala, joita paperimassan valmistajat eivät ehkä olisi käyttäneet ilman Schäfferin kokeellista työtä. == Lähteet == Luokka:Saksalaiset sienitieteilijät Luokka:Saksalaiset eläintieteilijät Luokka:Saksalaiset kasvitieteilijät Luokka:Paperi Luokka:Vuonna 1718 syntyneet Luokka:Vuonna 1790 kuolleet
René Charles Joseph Ernest Maire

René Charles Joseph Ernest Maire (29. toukokuuta 1878 Lons-le-Saunier, Jura – 24. marraskuuta 1949 Alger, Algeria) oli ranskalainen kasvi- ja sienitieteilijä. Hän keräsi ja tutki Pohjois-Afrikan kasveja, ja hänen pääteoksensa Flore de l'Afrique du Nord ilmestyi kokonaan vasta Mairen kuoleman jälkeen. Mairen Algeriasta, Marokosta, Ranskasta ja Malista keräämiä kasveja on Belgian kansallisessa kasvitieteellisessä puutarhassa. Sienten tai kasvien tieteellisen nimen jälkeen käytettävä määrittäjän lyhenne Maire tarkoittaa René Maireta. == Lähteet == == Aiheesta muualla == * * Luokka:Ranskalaiset kasvitieteilijät Luokka:Ranskalaiset sienitieteilijät Luokka:Vuonna 1878 syntyneet Luokka:Vuonna 1949 kuolleet
Peili (vuoden 1975 elokuva)

Peili (, Zerkalo) on vuonna 1975 valmistunut neuvostoliittolaisen Andrei Tarkovskin ohjaama elokuva. Väljästi omaelämäkerrallinen filmi sekoittaa lapsuuden muistoja ja autenttista uutiskuvastoa sekä tekijän isän Arseni Tarkovskin runoja. Pääosissa ovat Margarita Terehova, Ignat Daniltsev, Tarkovskin vaimo Larissa Tarkovskaja, Alla Demidova ja Anatoli Solonitsyn. Alkuperäismusiikin on säveltänyt Eduard Artemjev. Juonielokuvan konventioista poikkeavaa kerrontaa on verrattu kirjallisuuden tajunnanvirtatekniikkaan. Runollinen ja symbolinen elokuva luetaan Andrei Rublevin ohella yhdeksi tekijänsä parhaista elokuvista.”...remains today most Russians' favourite Tarkovsky film.” Peiliä on sanottu kaikkien aikojen kauneimmaksi elokuvaksi. Se sijoittui maailman yhdeksänneksi parhaaksi elokuvaksi Sight and Soundin elokuvaohjaajien äänestyksessä vuonna 2012. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon. == Lähteet == == Aiheesta muualla == * * Jukka Tervo: Huoneessa sataa, nainen lentää ilmassa ja muita tavallisia asioita Tarkovskin elokuvassa Peili. * Juho Malanin: Andrei Tarkovski ja elokuvakamera. Elitisti 16.2.2005. * Vesa Skaffari: Peili . Smackthejack 7.10.2013. * Jussi Huhtala: Mistä puhumme kun puhumme Tarkovskista. Episodi 15.2.2014. * A Sequence-by- sequence Account of Andrei Tarkovsky’s Mirror. 10.6.2018 Luokka:Vuoden 1975 neuvostoliittolaiset elokuvat Luokka:Andrei Tarkovskin ohjaamat elokuvat Luokka:Kokeelliset elokuvat
Prothin teoreema

Prothin teoreema on lukuteoreettinen lause, jonka avulla voidaan testata, onko annettu Prothin luku alkuluku. Jos p on Prothin luku, eli muotoa k2^n+1, missä k on pariton kokonaisluku ja k < 2^n, ja on olemassa sellainen kokonaisluku a, että :a^{(p-1)/2}\equiv -1 \pmod{p}\,\\!, niin Prothin lauseen mukaan p on alkuluku. Tällaista alkulukua kutsutaan Prothin alkuluvuksi. Prothin lause tarjoaa käytännöllisen menetelmän sen testaamiseksi, onko Prothin luku alkuluku. Jos nimittäin p on alkuluku, umpimähkään valittu a toimii noin 50 prosentin todennäköisyydellä. == Esimerkkejä == * Jos p = 3, 21 \+ 1 = 3 on jaollinen luvulla 3, joten 3 on alkuluku. * Jos p = 5, 32 \+ 1 = 10 on jaollinen luvulla 5, joten 5 on alkuluku. * Jos p = 13, 56 \+ 1 = 15626 on jaollinen luvulla 13, joten 13 on alkuluku. * Jos p = 9 (joka ei ole alkuluku), ei ole olemassa sellaista lukua a, niin että a4 \+ 1 on jaollinen luvulla 9. Muutama ensimmäinen Prothin alkuluku : :3, 5, 13, 17, 41, 97, 113, 193, 241, 257, 353, 449, 577, 641, 673, 769, 929, 1153 Suurin tunnettu Prothin alkuluku on Seventeen or Bust -projektin löytämä 19249 · 213018586 \+ 1. Siinä on 3918990 numeroa ja se on suurin tunnettu alkuluku, joka ei ole Mersennen alkuluku.The Top Twenty: Largest Known Primes == Historia == Ranskalainen matemaatikko François Proth (1852 - 1879) julkaisi teoreeman vuoden 1878 tienoilla. == Katso myös == * Sierpinskin luku == Lähteet == == Aiheesta muualla == * Prothin teoreema MathWorld -matematiikkasivustolla Luokka:Lukuteoria de:Prothsche Primzahl nl:Prothgetal
C’mon C’mon

C’mon C’mon on Tean ensimmäinen single hänen toiselta Hey C’mon! -nimiseltä sooloalbumiltaan. Kappale sai ensisoittonsa 27. heinäkuuta 2008 The Voicella. Samana päivänä single ostettavissa digitaalisesti. Fyysinen versio singlestä julkaistiin 1. syyskuuta 2008. Kappale on Tea Hiillosteen ja Jarkko Ehnqvistin käsialaa. Kappaleella vierailee rockyhtye Hurriganesin laulaja Remu Aaltonen. Kappaleesta tehtiin musiikkivideo, joka sai ensiesityksensä The Voicen My Voice -kanavalla 27. elokuuta 2008. ==Kappaleet== #C’mon C’mon ==Listasijoitukset== {|class="wikitable" Lista Paras sijoitus Latauslista – Singlelista – Luokka:Vuoden 2008 kappaleet Luokka:Tea Hiillosteen kappaleet
François Proth

François Proth (1852–1879) oli ranskalainen itseoppinut matemaatikko ja maanviljelijä, joka asui lähellä Verdunia. Hän julkaisi neljä alkulukuihin liittyvää teoreemaa, joista kuuluisin on vuoden 1878 tienoilla julkaistu Prothin teoreema. Mainittuun teoreemaan liittyvät Prothin luvut on nimetty hänen mukaansa. ==Katso myös== *Gilbreathin konjektuuri == Lähteet == Luokka:Ranskalaiset matemaatikot Luokka:Vuonna 1852 syntyneet Luokka:Vuonna 1879 kuolleet
Lohikäärmeen vuosi (elokuva)

Lohikäärmeen vuosi () on Michael Ciminon ohjaama, vuonna 1985 ensi-iltansa saanut rikoselokuva, jonka keskeisissä rooleissa nähdään Mickey Rourke, Ariane Koizumi ja John Lone. Käsikirjoituksen Cimino laati yhdessä Oliver Stonen kanssa Robert Daleyn romaanin pohjalta. Mickey Rourke esittää elokuvassa Stanley Whitea, omapäistä poliisiupseeria ja Vietnamin veteraania, joka komennetaan New Yorkin Chinatowniin. Hän tekee rikollisuuden kitkemisestä kiinalaiskaupunginosasta missionsa. John Lone esittää Joey Taita, nuorta gangsteria, joka raivaa häikäilemättömästi tietään kohti kiinalaistriadien huippua. Lohikäärmeen vuoden vastaanotto oli hyvin kaksijakoinen. Se asetettiin ehdolle vuoden 1985 Raspberry-palkinnon saajaksi muun muassa huonoimpana elokuvana. Toisaalta ranskalainen elokuvalehti Cahiers du cinéma nosti sen vuoden kymmenen parhaan elokuvan listalleen. == Lähteet == == Aiheesta muualla == * Luokka:Vuoden 1985 yhdysvaltalaiset elokuvat Luokka:Yhdysvaltalaiset rikoselokuvat Luokka:Michael Ciminon ohjaamat elokuvat Luokka:Oliver Stonen käsikirjoittamat elokuvat Luokka:Yhdysvaltalaiset romaaneihin perustuvat elokuvat
On-Line Encyclopedia of Integer Sequences

The On-Line Encyclopedia of Integer Sequences (OEIS) on laaja internet- tietokanta kokonaislukujonoista. OEIS:ää ylläpitää matemaatikko Neil Sloane. Tietokanta on suosittu sekä ammattimatemaatikoiden että matematiikkaharrastajien keskuudessa. Jokaisella tietokannan lukujonolla on oma yksilöivä A-numero. Esimerkiksi alkuluvut ovat . ==Lähteet== == Aiheesta muualla == * The On-Line Encyclopedia of Integer Sequences Luokka: Matematiikka Luokka:Tietokannat Luokka:Elektroniset tietoteokset
Vaaksiaiset

Vaaksiaiset (Tipulidae) eli vaapsahaiset on sääskiin kuuluva kaksisiipisten heimo, johon kuuluu yli 14 000 lajia. Se on suurin kaksisiipisten heimo. Täysikasvuiset vaaksiaiset ovat tyypillisesti siroja ja erittäin pitkäjalkaisia lentäjiä, joiden siipien kärkiväli on keskimäärin 10–65 millimetriä, joillain Holorusia-suvun yksilöillä jopa 11 cm. Pohjoisissa murteissa hyönteistä on kutsuttu kirsisääskeksi. Myös joissakin murteissa käytetään nimiä (k)ronkkahyttynen tai harakrankka. Vaaksiaiset eivät pistä, eivätkä pure. Aikuisena ne ovat joko kokonaan syömättä tai juovat mettä. Vaaksiaisten toukat syövät kasveja, matoja ja pieniä toukkia. Ne ovat muiden eläinten saaliseläimiä ja merkityksellisiä ravinteiden kierrossa. Suomessa on havaittu 338 vaaksiaislajia. Lajirunsaus on suurimmillaan eteläisessä Suomessa. Suomesta Kittilästä löytyi keväällä 2012 uusi vaaksiainen, Tipula recondita. == Lähteet == == Aiheesta muualla == * Catalogue of the Craneflies of the World * Ympäristö.fi (Suomen vaaksiaiset, kummitussääsket, perhossääsket, sinkilähyttyset ja norosääsket (Diptera, Nematocera) – ekologia, levinneisyys ja uhanalaisuus, Alustava raportti, 2006) * Luokka:Seulonnan keskeiset artikkelit sv:Harkrankar
Anorthosis Famagusta FC

Anorthosis Famagusta FC on Kyproksen Larnakassa toimiva jalkapalloseura. Se on perustettu vuonna 1911, ja pelaa tällä hetkellä Kyproksen pääsarjassa. Kaudella 2008–2009 Anorthosis selviytyi Mestarien liigan lohkovaiheeseen ensimmäisenä kyproslaisena joukkueena liigan historiassa. == Saavutukset == *Kyproksen jalkapalloliiga (13): 1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008 *Kyproksen Cup (10): 1949, 1959, 1962, 1964, 1971, 1975, 1998, 2002, 2003, 2007 *Kyproksen Super Cup (7): 1962, 1964, 1995, 1997, 1999, 2000, 2007 == Entisiä valmentajia == * Temur Ketsbaia * Nikos Kostenoglou * Ronny Levy * Slavoljub Muslin * Stanimir Stoilov * Jurgen Streppel * Janusz Wójcik == Aiheesta muualla == *Anorthosis FC:n kotisivu Luokka:Kyproslaiset jalkapalloseurat Luokka:Vuonna 1911 perustetut urheiluseurat
Looking Glass EP

__NOTOC__ Looking Glass on kanadalaisen The Birthday Massacren single/EP. Toisin kuin yhtyeen edellinen single, "Red Stars", "Looking Glass" julkaistiin muussakin kuin digitaalisessa muodossa. Nimikkokappaleen lisäksi EP sisältää remixit kappaleista "Red Stars", "Weekend" ja "Falling Down" sekä kolme uutta kappaletta, joista yksi on cover-versio Tommy James and the Shindellsin kappaleesta "I Think We’re Alone Now". EP sisältää myös "Looking Glassin" musiikkivideon. == Kappaleet == # # # # # # # # # == Kokoonpano == * Chibi – laulu * Rainbow – kitara, syntetisaattori/lyömäsoitinohjelmointi, laulu * Michael Falcore – kitara, syntetisaattori/lyömäsoitinohjelmointi * O.E. – basso, laulu * Rhim – rummut * Owen – kosketinsoitin == Arvostelut == * Allmusic: Allmusic review == Lähteet == Luokka:Vuoden 2008 EP:t Luokka:The Birthday Massacren albumit
Walking with Strangers

__NOTOC__ Walking with Strangers on kanadalaisen The Birthday Massacre -yhtyeen kolmas albumi, joka julkaistiin Pohjois-Amerikassa 11. syyskuuta 2007 ja Euroopassa 21. syyskuuta. Kappale ”To Die For” on uudelleenäänitetty versio yhtyeen ensimmäisen albumin samannimisestä kappaleesta. ==Kappaleet== # # # # # # # # # # # # == Kokoonpano == * Chibi – laulu * Rainbow – kitara, syntetisaattori/lyömäsoitinohjelmointi, laulu * Michael Falcore – kitara, syntetisaattori/lyömäsoitinohjelmointi * O.E. – basso, laulu * Rhim – rummut * Owen – kosketinsoitin == Arvostelut == * Metal.de: 9/108https://www.metal.de/reviews/the-birthday-massacre-walking-with- strangers-8770/ Metal.de: Review ] == Lähteet == Luokka:Vuoden 2007 albumit Luokka:The Birthday Massacren albumit
Violet (albumi)

__NOTOC__ Violet on kanadalaisen The Birthday Massacren toinen albumi. Se julkaistiin ensin EP:nä ja myöhemmin kokopitkänä albumina vuonna 2004. LP- versioon on lisätty joitakin uudelleenmasteroituja kappaleita yhtyeen ensimmäiseltä Nothing and Nowhere -albumilta. == Kappaleet == === EP === # # # # # # # # # === LP === # # # # # # # # # # # # # == Kokoonpano == * Chibi - laulu * Rainbow - kitara, musiikkiohjelmointi * Michael Falcore - kitara * J. Aslan - basso * Rhim - rummut == Arvostelut == * AllMusic: AllMusic review == Lähteet == Luokka:The Birthday Massacren albumit Luokka:Vuoden 2004 albumit
Nothing and Nowhere

__NOTOC__ Nothing and Nowhere on kanadalaisen The Birthday Massacren ensimmäinen albumi, joka julkaistiin 23. heinäkuuta 2002. Suuren kysyntänsä vuoksi siitä julkaistiin uusintapainos vuonna 2004. Albumista tehtiin vielä kolmas painos vuonna 2007. ”To Die For” -kappaleen uusintaversio on yhtyeen Walking with Strangers -albumilla. == Kappaleet == # # # # # # # # # == Kokoonpano == * Chibi – laulu * Rainbow – kitara, musiikkiohjelmointi * Michael Falcore – kitara * J. Aslan – basso * O.E. – rummut == Lähteet == Luokka:The Birthday Massacren albumit Luokka:Vuoden 2002 esikoisalbumit
Hunerik

Hunerik (k. 23. joulukuuta 484) oli vandaalien kuningas vuosina 477–484. Hän seurasi valtaistuimella isäänsä Geiserikia. Hunerik oli naimisissa keisari Valentinianus III:n tyttären Eudocian kanssa, ja heillä oli yksi lapsi, Hilderik. Hunerik ei pyrkinyt isänsä tavoin laajentamaan vandaalien valtakuntaa, vaan keskittyi sisäpolitiikkaan. Hunerik oli kiihkeä areiolaisuuden kannattaja ja vainosi valtakunnan katolisia. Hän yritti takavarikoida katolisten omaisuuden valtiolle, mutta ei täysin onnistunut siinä, sillä Bysantti vastusti aikeita voimakkaasti. Hunerik myös erotti katolisia piispoja viroistaan ja karkotti joitakin heistä Korsikaan. Vandaalit säilyttivät vielä Hunerikin aikana läntisen Välimeren herruuden, mutta Pohjois-Afrikassa maurit onnistuivat jo valloittamaan joitakin vandaalien raja-alueita. ==Lähteet== Luokka:Vandaalien kuninkaat
Riitta Immonen

Riitta Immonen (13. toukokuuta 1918 Ilomantsi – 24. elokuuta 2008 Helsinki) oli suomalainen muotitaiteilija ja suomalaisen muodin uranuurtaja. __NOTOC__ ==Ura== Immonen oli suunnittelijana alun perin itseoppinut. Talvisodan aikana hän perusti muotisalongin, ja salongista kehittyi suomalaisittain merkittävä muotihuone. Hän suunnitteli vuosikymmenien aikana julkisuuden henkilöiden pukuja ja muun muassa Armi Kuuselan kilpailuasut. Sylvi Kekkonen kuului hänen asiakkaisiinsa. Immonen oli perustamassa Marimekkoa Armi Ratian ja tämän miehen kanssa, ja Marimekon ensimmäisen näytöksen mallisto oli hänen suunnittelemansa. Puuvillavaatteiden suunnittelua hän ei sittenkään pitänyt omana alanaan ja myi osakkeensa pois. Hän perusti 1955 suunnittelemiaan valmisvaatteita myyvän Cinderella Oy:n ja sen toiminnan päätyttyä ateljeensa yhteyteen 1968 omalla nimellään toimivan boutiquen. Ateljee oli suurin Helsingin muotisalongeista, ja se työllisti parhaimmillaan noin 30 henkeä. Ateljee toimi vuoteen 1985. Immonen piti 1954–1966 muodin kysymys- ja vastauspalstaa Eeva-lehdessä. Hänelle myönnettiin taiteilijaeläke vuonna 1983. Hänen pukujaan on muun muassa Suomen Kansallismuseon, Designmuseon ja Helsingin yliopistomuseon kokoelmissa. Riitta Immosen elämäkerta (Ritva Koskennurmi-Sivonen) julkistettiin Immosen 90-vuotispäivänä 2008 Design- museossa järjestetyn Immosen pukunäyttelyn avajaisissa, joissa Immonen oli läsnä.Riitta Immonen on kuollut. MTV3. Immosen poika Ilkka Immonen (s. 1944) on toiminut muotialalla nuoresta pitäen. ==Lähteet== * * * ===Viitteet=== Luokka:Suomalaiset muotisuunnittelijat Luokka:Vuonna 1918 syntyneet Luokka:Vuonna 2008 kuolleet
Kopiolääke

Kopiolääke on lääke, jota ei ole osoitettu bioekvivalentiksi alkuperäisvalmisteen kanssa. Kopiolääkkeitä ei ole myynnissä Suomessa, mutta melko paljon internetissä ja esimerkiksi Etelä-Euroopassa. Suomessa käytetään toisinaan virheellisesti termiä kopiolääke, vaikka tarkoitetaan rinnakkaislääkkeitä. Luokka:Lääkkeet
Xaignabouli

Xaignabouli eli Sayabouly () on Laosin provinssi, joka sijaitsee maan länsiosassa. Sen pinta-ala on 16 389 neliökilometriä, ja vuoden 2015 väestönlaskennassa siellä oli noin 381 400 asukasta. Se rajoittuu lännessä Mekong-jokeen ja Thaimaahan. Alue syntyi vuonna 1904, kun se liitettiin Siamista Ranskan Indokiinaan. Alue kuului viisi vuotta 1940-luvulla Thaimaalle, mutta Laosin itsenäistyttyä vuonna 1949 alue on kuulunut sille. Xaignaboulin alueella asuu noin 75 prosenttia maan kaikista noin 560:stä luonnonvaraisesta aasiannorsusta. ==Piirikunnat== Xaignabouli jakautuu yhteentoista piirikuntaan, jotka toimivat paikallishallinnon alaisuudessa. Ne ovat Sayabouly, Khop, Hongsa, Ngeun, Xienghone, Phiang, Paklay, Kenethao, Saysathan, Botene ja Thongmixay. == Lähteet == == Aiheesta muualla == Luokka:Laosin provinssit
Rautaa rajan taa

Rautaa rajan taa on humoristinen musiikkidokumenttielokuva suomalaisen metallin ja raskaan rockin menestyksestä ulkomailla. Elokuvan tärkeimpiä aiheita ovat Suomen valtion tuet musiikille ja raskaan musiikin nykyinen suosio Suomessa. == Juoni == Rautaa rajan taa kertoo dokumentinomaisesti ohjaaja Kalle Kujalan tutustumisesta raskaan musiikin maailmaan. Tarina alkaa Malmilta ja päätyy Amsterdamin kautta New Yorkiin Kujalan seuratessa kamera- ja äänimiehineen yhtyeiden liikkeitä maailmalla. Matkan aikana Kujala tapaa useita maineikkaita metalliyhtyeitä ja esittää kysymyksiä raskaan musiikin olemuksesta, tekemisestä ja vaikutuksista. Elokuva käsittelee myös raskaan musiikin asemaa tuotteena ja tärkeänä viennin alueena, ja sen tukemista verovaroin. Haastattelun antaa esimerkiksi elinkeinoministeri Mauri Pekkarinen . == Esiintyjät == Elokuvassa esiintyvät muiden muassa yhtyeet Amorphis, Sonata Arctica, Korpiklaani, Hanoi Rocks ja Dauntless sekä artisteista Tuomas Holopainen ja Eicca Toppinen. == Tuotantotiedot == Elokuvan kuvaukset alkoivat joulukuussa 2007 ja päättyivät heinäkuussa 2009. Sen levityksestä vastasi Finnkino. Elokuvaa kuvattiin Brysselissä, Amsterdamissa, Milanossa, New Yorkissa sekä Tukholmassa. Elokuvateattereissa Rautaa rajan taa sai ainoastaan 306 katsojaa. == Lähteet == == Aiheesta muualla == *Elokuvan kotisivut *Tuotantoyhtiön kotisivut *Elokuvan traileri *Finnkinon elokuvaesittely ===Arvosteluja=== * Luokka:Suomalaiset dokumenttielokuvat Luokka:Vuoden 2009 dokumenttielokuvat Luokka:Musiikkidokumenttielokuvat Luokka:Elokuvat metallimusiikista
Marina Koševaja

Marina Vladimirovna Koševaja (, 1. huhtikuuta 1960 Moskova) on venäläinen, entinen uimari ja olympiavoittaja, joka edusti urallaan Neuvostoliittoa. Hän osallistui 16-vuotiaana vuoden 1976 kesäolympialaisiin Montréalissa, jossa hän voitti olympiakultaa 200 metrin rintauinnissa sekä pronssia 100 metrin rintauinnissa. Hänen 200 metrin voittoaikansa 2.33,35 oli myös uusi maailman- sekä olympiaennätys. Koševaja on 167 senttimetriä pitkä ja hän painoi aktiiviurallaan 58 kilogrammaa. == Lähteet == Luokka:Venäläiset uimarit Luokka:Neuvostoliittolaiset uimarit Luokka:Venäläiset olympiavoittajat Luokka:Neuvostoliittolaiset olympiavoittajat Luokka:Vuonna 1960 syntyneet Luokka:Elävät henkilöt
Toini Topelius

Toini Mathilda Topelius (14. maaliskuuta 1854 Helsinki - 24\. lokakuuta 1910 Ljan, Norja) oli suomalainen toimittaja ja nuortenkirjailija. Hän käytti nimimerkkejä -d, Saga, Saima H. ja Tea. == Elämäkerta == Toini Topeliuksen vanhemmat olivat kirjailija Zacharias Topelius ja Emilie Lindqvist. Hän kävi yhdessä sisarensa Evan kanssa Ruotsalaista Rouvasväenkoulua ja opiskeli sitten taideaineita Tukholmassa. Toini Topelius kärsi heikentyneestä kuulosta ja hän omistautuikin pääasiassa kirjallisille töilleen. Toini Topelius julkaisi ruotsinkielistä Nya Trollsländan -lastenlehteä yhdessä Aleksandra Gripenbergin kanssa vuosina 1885-1892 ja Alta Dahlgrenin kanssa 1891-1892. Hän julkaisi myös suomenkielistä Tilhi -lehteä. Naisasialiikkeessä mukana ollut Topelius kirjoitti Helsingin päivä- ja aikakauslehtiin 1880-luvulta alkaen naisasiaan ja siveellisyyskysymyksiin liittyneitä artikkeleita. Hän julkaisi myös matkakirjeitä ja toimi nuortenkirjojen arvostelijana. Topeliuksen romaani I utvecklingstid (1889) oli Suomen ensimmäisiä julkaistuja tyttökirjoja ja hän julkaisi myös useita satukokoelmia. Toini Topelius muutti 1890-luvun lopulla Norjaan, jossa hän asui loppuelämänsä vuodet. == Teoksia == * I utvecklingstid. 1889 (nimimerkillä Tea; suomeksi nimellä Kehitysaikana, Otava 1890) * Julgubben : bilderbok med text, af Tea. Edlund, Helsingfors 1889 * Familjen Himmelstjärna och Sidensvahnska bolaget : 10-16-åringar tillegnade. Edlund, Helsingfors 1892 (suomeksi nimellä Tähtisen perhe ja tilhispesä, Otava 1893) * Mietteitä naisesta ja siveellisyyskäsitteestä, esitelmä. Helsinki 1892 * Sommarsjö och vintersnö : sagor och berättelser. Bonnier, Stockholm 1897 (suomeksi nimellä Kesäisiä ja talvisia tarinoita, satuja ja kertomuksia, WSOY 1898) * Sommarsjö och vintersnö : sagor och berättelser, andra samlingen. Bonnier, Stockholm 1900 == Aiheesta muualla == * Vapaasti ladattavia Toini Topeliuksen e-kirjoja Projekti Lönnrotilta sekä Project Gutenbergiltä * == Lähteet == * Suomen kirjailijat tietokanta * Zacharias Topeliuksen perhe. * Saran sisaret Naiskirjallisuuden perinnettä Suomessa 1800-luvulta 1900-luvun alkuun: Nuortenkirjailijoita Luokka:Suomenruotsalaiset kirjailijat Luokka:Vuonna 1854 syntyneet Luokka:Vuonna 1910 kuolleet Luokka:Suomalaiset toimittajat
Veromarkka

Veromarkka (ruots. skattmark) on vanha verotusyksikkö. Laivastoasevelvollisuus eli ledung muutettiin keskiajalla tavalliseksi verorasitukseksi, jotta verotus kohdistuisi tasaisemmin väestöön. Tämän vuoksi maan arvoa alettiin arvioida hopeamarkkoina aluksi Tanskassa ja 1200-luvulla monin paikoin Ruotsissa. Ruotsissa 24 markan arvoiseksi arvioidulta tilalta oli maksettava veroa vuosittain 1/24 eli yksi markka. Yhden markan arvoisen tilan maanvuokra oli yksi äyrityinen eli 1/24 maan pääoma-arvosta. Aikojen saatossa tilojen arvot muuttuivat, mutta verotusarvot pysyivät maatilojen kameraalisen suuruuden mittoina. Yksi veromarkka vastasi 1/4 vanhaa manttaalia.Tietosanakirja, Tietosanakirja-osakeyhtiö 1919Uusi tietosanakirja, Tietosanakirja Oy 1966 Veromarkka esiintyy Ahvenanmaan asiakirjoissa ensi kerran 1376 nimellä markanvero (markskatt), jolla tarkoitettiin maatilan kaikkien tiluksien, peltojen, niittyjen, laitumien, rakennusten, kalavesien ja etujen arvoa. Se ei siis ollut maksettavan veron suuruus, vaan pääoman arvo, jolta vero maksettiin. Myös Varsinais-Suomessa ja Raaseporin läänissä veromarkka mainitaan jo varhemmalla keskiajalla.Täälläkin se tarkoitti samaa asiaa kuin Ahvenanmaalla. Veromarkka oli käytössä koko Suomessa ainakin 1400- ja 1500-luvuilla.Väinö Voionmaa: Suomalaisia keskiajan tutkimuksia, WSOY 1912 s. 107–117, 148–149 ja 168–169 ==Lähteet== Luokka:Verotuksen historia Luokka:Suomen keskiaika
Tekla Roschier

Tekla Celia Maria Roschier sukunimi vuodesta 1904 Lampén (14. elokuuta 1870 Parainen - 22\. maaliskuuta 1928 Parainen) oli suomalainen opettaja ja nuortenkirjailija.Artikkelin keskustelusivulla olevan tiedon mukaan Tekla Roschier olisi syntynyt 14. kesäkuuta 1870 Paraisilla ja kuollut 22. marraskuuta 1928 Helsingissä. == Elämänvaiheet == Tekla Roschier tuli ylioppilaaksi Hämeenlinnassa 1895 ja hän valmistui filosofian maisteriksi Helsingin yliopistosta 1904. Roschier toimi opettajana Porvoon yhteiskoulussa. Hän meni naimisiin 1904 toimitusjohtaja Olli Edvard Lampénin kanssa. Vuonna 1907 he muuttivat Helsinkiin. Tekla Lampén-Roschier kuului suomalaisen Marttaliikkeen aloitteentekijöihin ja perustajajäseniin. Roschier julkaisi vuonna 1898 nimimerkillä T.R. Auringon noustessa-nimisen koululaiskertomuksen. Kirjassa kerrottiin kaupungissa ja maaseudulla eläneen koulunuorison kesänvietosta ja siinä sivutaan myös teoksen kirjoittamishetkellä ajankohtaista naisasiaa ja suomalaisuusharrastusta. == Teoksia == * Auringon noustessa, kasvavalle nuorisolle kirjoitti T. R. Otava 1898 == Käännöksiä == * Jonas Lie: Kaukonäkijä eli kuvauksia Ruijasta, suomentanut Tekla Lampén. WSOY 1914 * Jonas Lie: Yhdyselämää, suomentanut Tekla Lampén. WSOY 1916 == Lähteet == * * Tekla Roschier Ylioppilasmatrikkelissa * Stenroth sukuseura ry:n sivut : Neljä sukupolvea Erik Stenrothista : taulu 30 * Saran sisaret Naiskirjallisuuden perinnettä Suomessa 1800-luvulta 1900-luvun alkuun: Nuortenkirjailijoita ===Viitteet=== == Aiheesta muualla == * Vapaasti ladattavia Tekla Roschierin e-kirjoja Projekti Lönnrotilta sekä Project Gutenbergiltä Luokka:Suomenruotsalaiset kirjailijat Luokka:Suomalaiset opettajat Luokka:Vuonna 1870 syntyneet Luokka:Vuonna 1928 kuolleet
Mina Ahnger

Ulrika Wilhelmina (Mina, Minna) Ahnger ['aŋŋer] (o.s. Nyberg; 20. joulukuuta 1842 Helsinki – 21. maaliskuuta 1890 Helsinki) oli varhainen suomalainen lasten- ja nuortenkirjailija joka käytti nimimerkkiä Moster Ulla. Mina Ahnger syntyi yläluokkaiseen perheeseen. Hän avioitui vuonna 1867 esittelijäsihteeri Berndt Ahngerin kanssa. Hän julkaisi pari teosta 1880-luvun lopulla nimimerkillä Moster Ulla. Niistä toinen, Den lifegna, oli romanttinen rakkaustarina tsaari Aleksanteri II:n ajalta 1860-luvun alusta. Kertomuksessa maaorjan tytär on joutumassa pakolla avioliittoon mutta Aleksanteri II:n lakkauttaessa maaorjuuden Venäjällä 1861 hän vapautuu ja pääsee itse valitsemaan puolisonsa. == Teoksia == * Moster Ullas berättelser för barnen. 1888. * Den lifegna: Berättelse för ungdom af Moster Ulla. Söderström 1889. == Lähteet == * Suomen kirjailijat -tietokanta. * Mina Ahnger Kirjasampo.fi:ssä. Luokka:Suomenruotsalaiset kirjailijat Luokka:Vuonna 1842 syntyneet Luokka:Vuonna 1890 kuolleet Luokka:Ruotsinkieliset kirjailijat
Aina Dammert

Anna Johanna Nathalia (Aina) Dammert, o.s. Appelgren, (9. tammikuuta 1837 Helsinki – 17. heinäkuuta 1877 Naantali) oli varhainen suomalainen nuortenkirjailija. Helsinkiläisen apteekkarin tytär Aina Appelgren meni naimisiin vuonna 1860 lääketieteen tohtori A. G. Dammertin kanssa. Aina Dammert jäi leskeksi 1873, ja hänelle jäi huollettavaksi seitsemän alaikäistä lasta. Hankkiakseen rahaa perheelleen Aina Dammert alkoi kirjoittaa kertomuksia, joita julkaistiin muun muassa Helsingfors Dagbladet- ja Finsk Tidskrift -lehdissä. Lyhyeksi jääneen kirjailijanuransa aikana hän julkaisi myös muutamia nuortenkirjoja. == Teoksia == * Hemmet. En landflickas anteckningar. För ungdom. 1876 * Sista skörden : stycken på vers och prosa för de unga, af Aina Dammert; med teckningar af Albert Edelfelt. Edlund, Helsingfors 1878 == Lähteet == * Suomen kirjailijat tietokanta * Kirjasampo.fi: Aina Dammert Luokka:Suomenruotsalaiset kirjailijat Luokka:Vuonna 1837 syntyneet Luokka:Vuonna 1877 kuolleet
High School Musical on Stage!

High School Musical on Stage! on Disneyn suositusta High School Musical -televisioelokuvasta tehty sovitus teatterin näyttämölle. Näyttämöversioita musikaalista on tehty ainakin Yhdysvalloissa, Isossa-Britanniassa, Meksikossa, Australiassa, Tanskassa, Ruotsissa, Espanjassa, Italiassa, Hollannissa, Itävallassa, Unkarissa, Israelissa, Kiinassa, Etelä-Koreassa ja Suomessa.High School Musical On Stage! -käsiohjelma, Helsingin Kaupunginteatteri, 2008 == Suomalainen sovitus == Vuonna 2008 Helsingin kaupunginteatteri tuotti suomenkielisen näyttämöversion musikaalista. Musikaalin ohjasi Marco Bjurström. Rooleihin haettiin nuoria esiintyjiä avoimella haulla ja hakijoita oli yhteensä noin 900. Musikaalin esityspaikka on Linnanmäen Peacock-teatteri. === Rooleissa === Rooli Näyttelijä(t) Roolin kuvaus Gabriella Montez Yasmine Yamajako / Reetta Korhonen Kouluun saapuva uusi tyttö. Naispääosa. Troy Bolton Jukka Nylund / Jon-Jon Geitel Koulun koripallojoukkueen kapteeni. Miespääosa. Sharpay Evans Jennie Storbacka / Anna Laulumaa Teatterikerhon presidentti. Ryanin kaksoissisar. Ryan Evans Samuel Harjanne / Sasu Junkkari Teatterikerhon varapresidentti. Sharpayn kaksoisveli. Jack Scott Antti Lang / Wilhelm Blomberg Keskusradiokuuluttaja. Kelsi Nielsen Saara Aalto / Thilia Tamminen Musikaalisäveltäjä. Chad Danforth Matti Leino / Markku Haussila Koripallojoukkueen jäsen. Troyn paras ystävä. Zeke Baylor Roni Tran / Markku Haussila Koripallojoukkueen jäsen. Taylor McKessie Larissa Qvintus / Hanna Vähäpassi Tiedekerhon johtaja. Martha Cox Sanna Pikkarainen / Ida Metsberg Tiedekerhon jäsen. Ms. Darbus Maija-Liisa Peuhu Ilmaisutaidon opettaja. Coach Bolton Christian Sandström Koripallojoukkueen valmentaja. Troyn isä. === High School Musical 2 on Stage! === Myös High School Musical 2 -elokuvasta on tehty suomalainen näyttämösovitus, joka sai ensi-iltansa 28. toukokuuta 2009. Musikaalin on ohjannut Marco Bjurström. Esityspaikkana on ensimmäisestä osasta poiketen Helsingin Savoy-teatteri. ==== Rooleissa ==== == Lähteet == Luokka:High School Musical Luokka:Yhdysvaltalaiset musikaalit
Sara Isaković

Sara Isaković (s. 9. kesäkuuta 1988 Bled, Jugoslavia) on slovenialainen kilpauimari, 200 metrin vapaauinnin olympiamitalisti. Isaković sijoittui viidenneksi 200 metrin vapaauinnissa Montréalin MM-kilpailuissa 2005Swimming World Championships 2005 at Montréal (can) Women: 200 m Freestyle Sports123 . Melbournen MM-kilpailuissa 2007 hän oli 200 metrin perhosuinnissa seitsemäsSwimming World Championships 2007 at Melbourne (aus) Women: 200 m Butterfly Sports123 ja saavutti samana vuonna Bangkokin universiadeissa hopeaa 200 metrin vapaauinnissaSwimming Universiade 2007 at Bangkok (tha) Women: 200 m Freestyle Sports123 ja pronssia 200 metrin perhosuinnissaSwimming Universiade 2007 at Bangkok (tha) Women: 200 m Butterfly Sports123 . Isaković voitti 200 metrin vapaauinnin Euroopan mestaruuden Eindhovenissa 2008 ajalla 1.57,45Swimming European Championships 2008 at Eindhoven (net) Women: 200 m Freestyle Sports123 . Pekingin olympialaisissa hän saavutti samalla matkalla hopeaa. Federica Pellegrini voitti kultaa uudella maailmanennätysajalla 1.54,82 ja myös Isakovićin uima Slovenian ennätys 1.54,97 rikkoi entisen maailmanennätyksen. Kyseessä oli Slovenian ensimmäinen olympiamitali uinnissa.First Medal for Sara Isakovic Slovenia.si Belgradin universiadeissa 2009 hän voitti kultaa 200 metrin vapaauinnissa. Debrecenin EM-kilpailuissa 2012 hän ui avausosuuden Slovenian pronssijoukkueessa 4 × 200 metrin vapaauintiviestissä. Isaković edusti PK Žito Gorenjka Radovljica -seuraa ja häntä valmensi Miha Potočnik. == Lähteet == *Profiili swimrankings.net-sivustolla === Viitteet === Luokka:Slovenialaiset uimarit Luokka:Slovenialaiset olympiamitalistit Luokka:Vuonna 1988 syntyneet Luokka:Elävät henkilöt
Sakari Piha

Runo Sakari Piha (8. joulukuuta 1919 Punkalaidun – 31. heinäkuuta 2008 Helsinki) oli Oulun yliopiston professori, vararehtori ja biokemian uranuurtaja. Pihan vanhemmat olivat Anton Waldemar Piha (ent. Wahlman) ja Helma Gustava Hellman. Piha tuli ylioppilaaksi Tyrvään yhteiskoulusta vuonna 1939 ja valmistui Helsingin yliopistosta farmaseutiksi 1945, filosofian kandidaatiksi ja maisteriksi 1950 ja filosofian lisensiaatiksi ja tohtoriksi tohtoriksi 1957, väitöskirjan aiheenaan Studies on blood regeneration during progressive reticulosytosis due to repeated bleedings. Piha toimi biokemian tutkimuslaitoksen tutkimusapulaisena 1947-1948, Helsingin yliopiston kasvifysiologian laboratorion tutkimusapulaisena 1948, fysiologian laitoksen biokemistinä, assistenttina ja apulaisopettajana 1948-1964 ja biokemian sekä myöhemmin neurokemian dosenttina 1959-1988. s. 513 Hän oli mukana A. I. Virtasen tutkimuksessa ja 1962–1964 tutkijana Columbian yliopistossa Yhdysvalloissa.http://matkapaivakirja1963.blogsome.com/ Turun yliopiston vs. biokemian professori Piha oli 1964–1966 ja siirtyi sitten saman alan professoriksi Oulun yliopistoon, jossa hän oli virassa, kunnes jäi eläkkeelle 1985. Oulun yliopiston vararehtori hän oli 1968–1971 ja Oulun yliopiston julkaisusarjan Acta Universitatis Ouluensis päätoimittaja 1971–1985. Piha perusti Oulun yliopiston biokemian koulutuksen ja laitoksen, josta valmistui ensimmäinen tohtori 1971. Hän edisti myös biofysiikan opetuksen aloittamista Oulussa. Neurokemian tutkimus oli hänen erityisen kiinnostuksensa kohde. Hän oli Suomen aivotutkimusseuran perustajajäsen ja Suomalaisen tiedeakatemian kutsuttu jäsen vuodesta 1973. Taiteilija Marjatta Tapiola maalasi Pihasta muotokuvan Oulun yliopiston kokoelmiin 1981. Pihan sotilasarvo oli reservin yliluutnantti (1976), hänen puolisonsa vuodesta 1950 oli Aini Elina Siintola (k. 1988). Turun ja Vaasan kauppakorkeakoulujen liiketaloustieteen sekä taloussosiologian professori Kalevi Piha oli Sakari Pihan identtinen kaksoisveli. Myös metsähallituksen pääjohtaja Antero Piha sekä säveltäjät Martti Piha ja Helmeri Piha olivat hänen veljiään. ==Lähteet== * Helsingin Sanomat 27.8.2008, s. C9, Sakari Pihan muistokirjoitus ==Aiheesta muualla== * Sakari Pihan muistokirjoitus . Suomalaisen tiedeakatemian vuosikirja 2008, s. 115-116. Lauri Lajunen ja Kalervo Hiltunen. (Viitattu 1.6.2014) Luokka:Turun yliopiston professorit Luokka:Oulun yliopiston professorit Luokka:Suomalaiset biokemistit Luokka:Vuonna 1919 syntyneet Luokka:Vuonna 2008 kuolleet Luokka:Suomalaiset professorit
Franklinin piirikunta (Ohio)

Franklinin piirikunta on piirikunta Ohiossa, Yhdysvalloissa, jonka hallintokeskus Columbus on osavaltion pääkaupunki. Sen väkiluku oli 1 323 807 vuonna 2020. Piirikunta on väkiluvultaan Ohion suurin piirikunta. Piirikunnan alueella toimii Ohion valtionyliopisto, joka on Yhdysvaltojen suurin. == Maantiede == Franklinin naapuripiirikuntia ovat Delaware pohjoisessa, Licking koillisessa, Fairfield kaakossa, Pickaway etelässä, Madison lännessä ja Union luoteessa. == Väestö == Piirikunnassa oli vuoden 2020 väestönlaskennassa 1 323 807 ihmistä. Etniset ryhmät jakautuvat valkoisiin, joita on 65,1 %, mustiin (24,9 %), alkuperäisamerikkalaisiin (0,3%) ja aasialaisiin (6,0 %). Kotitalouden mediaanitulo oli 65 999 dollaria ja köyhyysrajan alapuolella oli 14,3% väestöstä. == Lähteet == == Aiheesta muualla == *
The Bedlam in Goliath

__NOTOC__ The Bedlam in Goliath on The Mars Voltan neljäs studioalbumi, joka julkaistiin 29. tammikuuta 2008. Albumin ensisingle ”Wax Simulacra” voitti Grammy-palkinnon vuoden 2008 parhaasta hard rock -esityksestähttp://www.grammy.com/GRAMMY_Awards/51st_show/list.aspx#04. == Kappaleet == # # # # # # # # # # # # == Kokoonpano == * Omar Rodriguez-Lopez – tuottaja, soolokitara * Cedric Bixler-Zavala – laulu * Isaiah Ikey Owens – koskettimet * Juan Alderete – basso * Thomas Pridgen – rummut * Marcel Rodriguez-Lopez – lyömäsoittimet * Paul Hinojos – kitara, äänimuuntelu * Adrián Terrazas-González – huilu, saksofoni,klarinetti * John Frusciante – kitara * Henry Trejo - "Because" kappaleessa "Agadez" * Nathaniel Tookey - jousisoittimien sävellys * Sam Bass – sello * Edwin Huizinga – viulu * Charith Premawardhana – alttoviulu * Anthony Blea – viulu * Owen Levine – kontrabasso == Arvostelut == * AbsolutePunk: 85%AbsolutePunk review * AllMusic: AllMusic review * Desibeli.net: Desibeli.net: Levyarvio * Entertainment Weekly: BEntertainment Weekly: Album review * Imperiumi: 8½/10Mars Volta, The - The Bedlam In Goliath Viitattu 15.12.2022. * Metacritic: 66/100Metacritic: Reviews for The Bedlam in Goliath by The Mars Volta * Pitchfork Media: 4.3/10Pitchfork Media review * Rolling Stone: Rolling Stone: Album review * Rumba: positiivinenRumba: Levyarvio * Slant Magazine: Slant Magazine review * Soundi: Soundi: Levyarvio == Lähteet == Bedlam in Goliath Bedlam in Goliath
Swami Sivananda

Swami Sivananda Saraswati (8. syyskuuta 1887 Pattamadai, Intia – 14. heinäkuuta 1963) oli merkittävä vedanta-filosofian opettaja ja joogaguru. Sivananda, alkuperäiseltä nimeltään Kuppuswami, syntyi Pattamadaissa, Tirunelvelin alueella Intian Tamil Nadussa. Hän opiskeli lääketiedettä ja työskenteli Malesiassa useita vuosia ennen ryhtymistään askeetikoksi eli sannyasiksi. Hän eli valtaosan loppuelämästään Rishikeshissä Pohjois-Intiassa. Swami Sivananda on perustanut The Divine Life Societyn ja kirjoittanut yli 200 kirjaa joogasta, vedantasta ja lukuisista muista aiheista. Hän perusti Gangesin rannalle Sivanandanagariin, kolmen kilometrin päähän Rishikeshin kaupungista, Sivananda Ashramin, joka toimii Divine Life Societyn pääpaikkana. == Lähteet == Luokka:Hindulaiset gurut Luokka:Vuonna 1887 syntyneet Luokka:Vuonna 1963 kuolleet
COSPAS-SARSAT

Cospas-Sarsat on maailmanlaajuinen satelliittien välityskapasiteettia käyttävä meripelastuksen organisaatio. Merihädässä olevat laivat välittävät hätäpaikkatiedot satelliittiin, josta tieto ohjautuu paikkaa lähimmälle etsintä- ja pelastushenkilöstölle (SAR, Search and rescue). Järjestelmään kuuluu kannettavia 406 MHz taajuudella toimivia radiolähettimiä, joita on sijoitettu laivoille, lentokoneisiin ja henkilökohtaiseen käyttöön. Lähetin aktivoidaan tai aktivoituu hätätilanteessa, jolloin se paikannetaan satelliitin avulla. Satelliitista tieto lähtee maa-asemalle joka hälyttää pelastushenkilöstön. Matalalla lentävät satelliitit (LEO) määrittävät lähettimen sijainnin doppler-ilmiön ja oman liikenopeutensa avulla. Geostationääriset satelliitit käyttävät joko lähettimen omaa paikannustietoa tai LEO-satelliitin viiveellä laskemaa paikkatietoa. Järjestelmässä on mukana NOAAn ja EUMETSATin naparatasatelliitteja (LEO) ja NOAAn, Intian ja EUMETSATin ggeostationääriset sääsatelliitit. Organisaation perustivat Yhdysvallat, Neuvostoliitto, Ranska ja Kanada vuonna 1979. Sen toiminta alkoi vuonna 1982. Akronyymi kirjoitetaan myös COSPAS/SARSAT, jonka tausta on * COSPAS tulee venäjän akronyymistä Космическая Система Поиска Аварийных Судов * SARSAT on puolestaan Search And Rescue Satellite-Aided Tracking Cospas-Sarsat on osa globaalia Global Maritime Distress Safety System (GMDSS) järjestelmää. ==Suomi COSPAS-SARSATissa== Vuonna 2008 Suomi on ollut useita vuosia organisaation ulkojäsen (associate member). Suomea edustaa Rajavartiolaitos. == Lähteet == ==Aiheesta muualla== * Welcome to Cospas-Sarsat Web archive 2014 * Yhdysvaltain osuus COSPAS SARSATiin * Geostationary, LEO, MEO, HEO Orbits Web archive 2015 * Yleiskuvaus COSPAS SARSATista * Luokka:Avaruustoiminta
Marina Kuzina

Marina Vjatšeslavlovna Kuzina (s. 19. heinäkuuta 1985 Moskova) on venäläinen koripalloilija. Viime kaudet hän on edustanut jekaterinburgilaista UGMK:ta. Aikaisemmin Kuzina on edustanut urallaan Moskovan Spartakia (1999/2000), habarovskilaista Spartak-Dalaviaa (2001/2002), moskovalaista Trintaa (2002/2003), Orenburgin Nadeždaa (2003–2006). Kuzina on pelannut myös maansa maajoukkueessa, missä hän on saavuttanut EM-hopeaa vuonna 2005 ja olympiapronssia Pekingissä 2008. Vuonna 2002 hän oli voittamassa alle 18-vuotiaiden EM-kultaa ja vuonna 2004 alle 20-vuotiaiden EM-kultaa. Kuzina on 195 senttimetriä pitkä ja painaa 86 kilogrammaa. ==Lähteet== * http://ummc.waper.ru/Kyzina.html * Henkilökuva Venäjän koripalloliiton sivuilla Luokka:Venäläiset koripalloilijat Luokka:Venäläiset olympiamitalistit Luokka:Vuonna 1985 syntyneet Luokka:Elävät henkilöt
Ropsa

Ropsa on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 230 metriä pitkä, 110 metriä leveä ja sen pinta-ala on 1,53 hehtaaria . Se sijaitsee Virmailanselän itäosassa Paatsalon eteläpuolella Käiväränniemen kärjen tuntumassa. Matkaa nemenkärkeen on 150 metriä. Koska se sijaitsee Paalahden suulla, voidaan sen katsoa kuuluvan Paalahden saariryhmään. Ropsan vieressä sijaitsee määrältään lukuisa Korkeat Luotosaaret. Saari on kallioinen metsäsaari, jonka mäki yltää vain parin metrin korkeuteen Päijänteestä. Ympäröivä alue on kivinen ja saaristoinen. Saari on autio. == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä Korkeiden Luotosaarien kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
Lava

Lava on: * lakkadiivilainen tanssi * Laatokkaan laskevan Lavajoen venäjänkielinen nimi * kuormalava * Radomir Michael "Lava" Nemec (Taaken entinen basisti) * tanssilava * Lava, Ismo Alanko Teholla -yhtyeen DVD
Natalja Vodopjanova

Natalja Andrejevna Vodopjanova (, s. 4. kesäkuuta 1981) on venäläinen koripalloilija. Hän on saavuttanut Venäjän maajoukkueen mukana lajin olympia-, MM- ja EM-mitaleita. Seurajoukkuetasolla Vodopjanova edustaa jekaterinburgilaista BK UGMK:ta. == Lähteet == * Vodopjanovan esittely BK UGMK:n sivustolla Luokka:Venäläiset koripalloilijat Luokka:Venäläiset olympiamitalistit Luokka:Vuonna 1981 syntyneet Luokka:Elävät henkilöt
Juovamangusti

Juovamangusti (Galidictis fasciata) on itäisellä Madagaskarilla elävä madagaskarinmangusteihin kuuluva petoeläinlaji. Se on väriltään vaaleanruskea tai harmaa ja sillä on leveät, tummat raidat selässä ja kyljissä. Lajista tunnetaan kaksi alalajia G. f. striata ja G. F. fasciata. Ensin mainitulla on viisi raitaa ja valkoinen häntä, jälkimmäisellä on 8-10 raitaa ja pörröisempi punaruskea häntä. == Lähteet == Luokka:Petoeläimet Luokka:Uhanalaiset nisäkkäät
Marina Karpunina

Marina Germanovna Karpunina (s. 21. maaliskuuta 1984) on venäläinen koripalloilija. Hän on kaudesta 1999–2000 lähtien edustanut kotimaansa superliigassa pelaavaa Moskovan alueen Spartakia. Karpunina lukeutuu myös maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja MM-hopeaa 2006. Hän oli myös mukana pronssia voittaneessa joukkueessa Pekingin olympialaisissa 2008. Vuonna 2002 hän oli voittamassa EM- kultaa 18-vuotiaiden kisoissa ja 2004 20-vuotiaiden kisoissa, missä hän oli joukkueensa paras pisteidentekijä ja valittiin myös arvokkaimmaksi pelaajaksi. Karpunina on 176 senttimetriä pitkä ja painaa 73 kilogrammaa. ==Lähteet== * Henkilökuva Spartakin sivuilla * Henkilökuva Venäjän koripalloliiton sivuilla Luokka:Venäläiset koripalloilijat Luokka:Venäläiset olympiamitalistit Luokka:Vuonna 1984 syntyneet Luokka:Elävät henkilöt
Emma Snowsill

thumb|Emma Snowsill. Emma Snowsill (s. 15. kesäkuuta 1981 Gold Coast, Queensland, Australia) on australialainen triathlonistiEmma Snowsill Pekingin olympialaisten sivuilla . Hän keskittyi urallaan lajin neljäsosa- eli olympiamatkalle. Snowsill voitti vuonna 2000 19-vuotiaana ikäluokkansa maailmanmestaruuden Perthin kaupungissa kotimaassaan. Aikuisten maailmanmestaruuden hän on voittanut vuosina 2003, 2005 ja 2006. Vuonna 2007 hän jäi MM-kisoissa hopealle. Vuonna 2006 hän voitti kultaa myös Kansainyhteisön kisoissa. Viimeisimmissä arvokisoissaan Pekingin olympialaisissa vuonna 2008 Snowsill niin ikään voitti kultaa. Lisäksi hän on urallaan voittanut lukuisia muita suuria triathlontapahtumia. Toistaiseksi viimeiseen triathloniin Snowsill osallistui 11. toukokuuta 2012 San Diegossa Yhdysvalloissa 2012 ITU World Triathlon -kisoihin, joissa hän sijoittui 17:s. Snowsill on 161-senttinen ja painaa 48 kiloa. ==Lähteet== ==Aiheesta muualla== * Emma Snowsillin virallinen kotisivu Luokka:Australialaiset triathlonistit Luokka:Australialaiset olympiavoittajat Luokka:Vuonna 1981 syntyneet Luokka:Elävät henkilöt
Jekaterina Lisina

Jekaterina Lisina (s. 15. lokakuuta 1987) on entinen venäläinen koripalloilija. Hän edusti urallaan muun muassa venäläistä TsSKA Moskovaa, unkarilaista MiZo Pécsiä (2004-2006), missä hän voitti sekä Unkarin mestaruuden että Unkarin cupin vuosina 2005 ja 2006, sekä Moskovan alueen Spartakia (2006-2007). Lisina lukeutui maansa maajoukkueen vakiopelaajiin. Hän voitti joukkueessa EM-kultaa vuonna 2007 ja MM-hopeaa vuonna 2006. Hän oli mukana myös Venäjän pronssia voittaneessa joukkueessa Pekingin olympialaisissa 2008. Lisina on 205 senttimetriä pitkä. Urheilu-uransa jälkeen Lisina siirtyi malliksi. Lisina pääsi vuonna 2017 Guinnessin ennätystenkirjaan maailman pisimpänä ammattilaismallina. == Lähteet == *Jekaterina Lisinan henkilökuva TsSKA:n sivuilla *Pelaajaprofiili Yahoo!n sivuilla === Viitteet === Luokka:Venäläiset koripalloilijat Luokka:Venäläiset olympiamitalistit Luokka:Vuonna 1987 syntyneet Luokka:Elävät henkilöt
Shingo Yamamoto

Shingo Yamamoto (, s. 1974) tunnetaan parhaiten Kahjot ninjat-kilpailusta, jossa hän on tähdistön jäsen eli siinä joukossa, jotka katsojien mielestä todennäköisemmin voittavat koko kilpailun. Ammatiltaan hän on huoltoaseman päällikkö. Hän ei ole voittanut kisaa kertaakaan, mutta on ainoa henkilö joka on osallistunut jokaiseen Kahjot Ninjat -kilpailuun. Katsumi Yamada on osallistunut myös lähes jokaiseen kilpailuun, ainoa kerta jolloin hän ei ole ollut mukana oli 13. kisa. Shingo Yamamoto on myös ainoa henkilö joka on päässyt ensimmäisen ja toisen version finaaliin, jotka tapahtuivat 3. kisassa ja 7. kisassa. Hän on yksi niistä kuudesta(muut ovat Akira Omori, Ryo Matachi, Yuuji Urushihara, Yusuke Morimoto ja Makoto Nagano) jotka ovat päässet finaalin useammin kuin kerran. Tällä hetkellä Shingo Yamamoto on läpäissyt ensimmäisen tason 16 kertaa, toisen tason 11 kertaa ja kolmannen tason kahdesti. Tulokset Alla taulukko Shingo Yamamoton tuloksista Kahjot Ninjat -kilpailuissa. Kilpailu Kilpailunumero Este Taso 1\. 7 Vasaraväistö Toinen 2\. 20 Putkiliuku Kolmas 3\. 13 Köysikiipeily Viimeinen 4\. 98 Tasapainosilta Ensimmäinen 5\. 98 Putkiliuku Kolmas 6\. 96 Pyörivä tukki Ensimmäinen 7\. 97 Hämähäkinnousu Viimeinen 8\. 98 Köysikiipeily Ensimmäinen 9\. 98 Kulmarulla† Kolmas 10\. 981 Köysikiipeily Ensimmäinen 11\. 98 Kalliokiipeily Kolmas 12\. 96 Kalliokiipeily Kolmas 13\. 76 Seinännosto Toinen 14\. 98 Verhovääntö Kolmas 15\. 95 Vartalonoja Kolmas 16\. 97 Verkkohyppy Ensimmäinen 17\. 98 Vartalonoja Kolmas 18\. 61 Lentoränni Ensimmäinen 19\. 81 Hämähäkkihyppy Ensimmäinen 20\. 1901 Puolikouru Ensimmäinen 21\. 71 Lentoränni Ensimmäinen 22\. 31 Puolikouru Ensimmäinen 23\. 93 Arm Rings Kolmas 24\. 96 Tarzan-köysi Ensimmäinen 25\. 90 Tasapainotynnyri Toinen 26\. 94 Rolling Escargot Ensimmäinen 27\. 81 Spin Bridge Ensimmäinen 28\. 98 Spin Bridge Ensimmäinen 29\. 36 Backstream Toinen 30\. 2992 Backstream Toinen 31\. 92 Rolling Hill Ensimmäinen 32\. 99 Double Pendulum Ensimmäinen 33\. 91 Double Pendulum Ensimmäinen 34 92 Double Pendulum Ensimmäinen 35\. 74 Fish Bone Ensimmäinen 36\. 81 Wing Slider Ensimmäinen 37\. 84 Dragon Glider Ensimmäinen 1) Suomenkielinen nimi ei tiedossa † Yamamoto läpäisi esteen, mutta putosi alas laskeutumisalustalta. Luokka:Japanilaiset henkilöt Luokka:Vuonna 1974 syntyneet Luokka:Elävät henkilöt
Minicoy

Minicoyn saari eli Maliku on Intian Lakshadweepin liittovaltioalueen toiseksi suurin ja eteläisin saari, pituudeltaan pohjoisesta etelään noin 10 kilometriä. Minicoy on ainoa Malikun atollin asuttu saari. Saaren väkiluku on 9 495 (2001)Intian väestölaskenta . Siellä kasvava puusto on lähes yksinomaan kookospähkinäpalmuja. Sen maamerkkejä on korkea majakka. Saarella puhuttu kieli on Malediivien virallinen kieli divehin kieli, ja kulttuurisesti ja maantieteellisesti saari on lähempänä Malediiveja.Malediivien kuningasperheen sivusto Saarella on yksitoista kylää: Kendifarty, Fallessery, Kudehi, Funhilolu, Aloodi, Sedivalu, Rammedu, Boduathiri, Aoumagu, Bada, Etelä- Bandarum. Saaren majakka rakennettiin, kun Suezin kanava oli otettu käyttöön. Päätös majakan rakentamisesta tehtiin 1882, ja se otettiin käyttöön 1885.Lighthouses Saaren omistuksesta ei ole yksimielisyyttä. Virallisesti se kuuluu Intiaan, mutta Malediivit katsoo sen kuuluvan itselleen.Nationmaster, Territorial disputes Nationmaster Minicoy ==Lähteet== ==Aiheesta muualla== * Minicoyn saari * paikallisen kielen opas Luokka:Intian saaret Luokka:Intian valtameren saaret